הישרדות (תוכנית טלוויזיה אמריקאית)
עונות התוכנית > עונה ארבעים ושבע

עונתה ה-47 (אנ') של התוכנית שצולמה במאי 2024 ועלתה לשידור בארצות הברית ב-18 בספטמבר 2024. גם עונה זו המשיכה את המסורת של "העידן החדש" שהחלה מעונה 41 בעקבות הקורונה, לכן נמשכה 26 ימים ובה 18 שחקנים. עונה זו, היא העונה ה-15 ברציפות שצולמה בפיג'י. בין המשתתפים בעונה זו יש מנחים של פודקאסטים פופולריים בארצות הברית, מיס דלוואר לשנת 2018, סיירה רייט והקומיקאי ג'ון לווט.
השבטים הראשוניים והצבעים שלהם בעונה זו: שבט גָאטַה (צהוב), שבט לָאבוֹ (אדום), ושבט טוּקוּ (כחול). בכל שבט 6 שחקנים.
בפרקים הראשונים, שבט גאטה מקבל מטרה ברורה בתור אנדי (31), אשר נהיה ללא יציב חברתית לאחר שמתקשה ליצור ברית עם רייצ׳ל (34) ומתפרק מול כולם לאחר משימת החסינות הראשונה, אך לבסוף זה דווקא ג׳ון (41) המודח לאחר שהוא נראה כאיום היציב והגדול יותר, בעוד שסאם (24), שחקן הכוח בשבט, מעוניין לעבוד עם אנדי אשר מראה לו נאמנות גדולה, למורת רוחה של בת בריתו, סיירה (26). בהמשך נוצרת מתיחות בין סאם לבין אניקה (26), מה שעוזר לאנדי להוריד את מטרתו קצת מהגב לצבור תאוצה במשחק. מתיחות נוספת נוצרת בין סאם לסיירה, כאשר שניהם מתחילים לדאוג לאחר שגילו שאחרים במשחק מסתכלים עליהם כזוג, מה שגורם לסיירה לנסות למצוא עצמאות מסוימת במשחק ולריב בין שני השחקנים על מה לעשות עם אנדי. במועצה השנייה של גאטה במשחק לאחר הפסד צמוד, נאלצו סאם וסיירה לבחור סופית בין אנדי לבין אניקה. הם בוחרים להמשיך עם אנדי, ואניקה מודחת להפתעתה המוחלטת, וגם להפתעת רייצ׳ל.
שבט לאבו מקבל מטרה עוד יותר ברורה בתור רום (30) הקולני על יתר המידה, אשר לא יכול להשתלט על הרצון העז שלו לשחק וכבר הולך לחפש פסלונים לבד, בעוד שטיני (23) החזק/ה חברתית בשבט, מנסה לנווט בינו לבין שאר בני בריתו/ה. לאחר שרום צובר עוד ועוד יתרונות, טיני ובן בריתו/ה קישאן (27) מחליטים ללכת יחד איתו במקום נגדו ומדיחים את אחת המתמודדות שנגדו, עיישה (31). לאחר המועצה, סול (42) בן בריתה של עיישה, נמצא בתחתית בעוד שרום משגיח עליו בזלזול שלא יחפש פסלונים, דבר אשר מעצבן את שאר חברי השבט. לאחר שקישאן מנסה לעשות מהלך כנגד רום, ג׳נביב (32) בת בריתו של רום קולטת כמה קישאן שחקן מאיים, ומצליחה לשכנע את רום וסול לעבוד ביחד הפעם כדי להדיח את קישאן. למרות שהמספר אחת של טיני הודח, הוא/היא עדיין מצליח/ה להתגבר על כך ע״י קשריו/ה החברתיים בשבט, יציאתו/ה לפרס המקשר בין השבטים והעובדה שרום ממשיך לקלקל לעצמו.
שבט טוקו נראה שמקבל פיצול קלאסי של גברים נגד נשים אך לגייב (26) יש תוכניות אחרות, לאחר שנתפס ע״י חברו לשבט טי-קיי (31) מחפש אליל. שתי מחנות נרקמים בשבט, המחנה של גייב והמחנה של טי-קיי. לאחר שהפסידו בחסינות השנייה במשחק, טיאנה (27) התעצבנה מטי-קיי בן בריתה לאחר שהעיר עליה בקטנוניות בפומבי, דבר אשר גייב ניצל והשתמש בבנות בריתו קרוליין (27) וסו (58) כדי לשכנע את טיאנה להדיח את טי-קיי מהמשחק. לאחר ההדחה נוצרת מתיחות בין סו לבין קייל (31) שהצביע לה במועצה האחרונה. בהמשך, סו מוצאת אליל חסינות חדש אך כטוויסט, חלק מגופה נצבע אדום, דבר אשר טיאנה שמה לב אליו ומתחילה לחשוש. נוסף לזאת, קרוליין נוסעת למסע ומשיגה אליל-קמע משולב יחד עם טיני ואנדי מהשבטים האחרים. לאחר שרוב שבט טוקו זוכים בפרס מיוחד המקשר זמנית בין שבטים, טיאנה מול כולם פותחת פה על גייב מאחורי גבו, דבר אשר סו לאחר מכן מספרת לו וקרוליין מנסה לגשר, ללא הצלחה. גייב מאוד מתעצבן על טיאנה בעקבות זאת.
בתחילת שלב האיחוד קייל זוכה בחסינות הראשונה ורום סוף סוף מודח לאחר שעצבן את כל חברי הקאסט ושיחק חזק מדי. לאחר מכן מפוצל השבט לשניים אקראית אשר שם את רייצ׳ל שוב בתחתית בקבוצה עם כל חברי טוקו. לאחר שרייצ׳ל השתמשה ביתרון ״ביטחון ללא כוח״ שסול מהקבוצה המנצחת הביא לה, טיאנה הודחה במקומה. בתחילת שלב המושבעים, גאטה ולאבו בנו תחילה ברית כנגד טוקו אך לבסוף אנדי וג׳נביב החליטו ללכת כנגד גאטה במקום ושכנעו את הרוב להדיח את סיירה ולפרק את הצמד שלה ושל סאם. לאחר מכן בעוד שסאם בתחתית, טוקו בראשית גייב נשארו יציבים וג׳נביב החליטה לעשות מהלך חזק כנגד סול, שלמרות כל הטלטולים באמצע לבסוף עוד והוא הודח. לאחר מכן, טיני בן/בת בריתה ושאר חברי השבט גילו כמה ג׳נביב חזקה, וההצבעה הבאה הייתה בינה לבין גייב, ה״מנהיג״ של טוקו, שסאם רצה בהדחתו. לבסוף גייב הודח. במהלך הזמן הזה, קייל ממשיך לזכות בחסינויות ואנדי לאט לאט מחזק את קשריו במשחק, בעוד שרייצ׳ל מתקדמת במרכז עם אליל שהיא מצאה. קרוליין וסו מחדשות את הקשר לאחר ההדחה של גייב בעוד שהמתמודדים שנחשבים ה״חלשים״ מתאגדים כנגד החזקים- קייל, ג׳נביב וסאם. לאחר שקייל מפסיד במשימת החסינות לרייצ׳ל, הוא מודח עקב היותו איום פיזי גדול מדי לשאר. אחרי ההדחה של קייל סאם וג'נביב נשארו בתחתית לבד אבל כשסאם זכה במשימת הפרס של מכתבים מהבית הוא בחר את ג'נביב ואנדי- מה שגרם לאנדי לחשוב על המהלך של העונה, ״מבצע איטליה״: לגרום לברית ה"חלשים" להאמין ש לג'נביב יש פסלון חסינות, ושהם יפצלו קולות בין ג'נביב לסאם ואז הם יוכלו בזכות אנדי להדיח את רייצ'ל. רייצ'ל ניצחה בחסינות מה שהרס להם קצת מהתכנית אבל אחרי הרבה מכשולים בדרך הם הצליחו לממש את התוכנית שלהם ולהדיח את קרוליין שהאיום שלה הלך וצבר. רייצ׳ל המופתעת לאחר מכן צוטטה בחשאי לברית ״מבצע איטליה״ וטיני מדברים על איך כדאי להדיח אותה מהמשחק כי היא האיום הכי מסוכן, דבר אשר גרם לרייצ׳ל להתחבר לסו ולספר לה על הפסלון שלה. שתי הבנות שמרו על סודיות מוחלטת והעמידו פנים שרייצ׳ל הולכת הביתה כדי להשרות ביטחון בשאר. במועצה, רייצ׳ל השתמשה בפסלון שלה והדיחה את אנדי מהמשחק, שהשוויץ קצת יותר מדי מולה והגדיל את המטרה שלו משמעותית. לאחר מכן, רייצ׳ל זכתה בחסינות ועם סאם שחשף את זהות הפסלון המזויף בשביל לשמור על עצמו במשחק, ג׳נביב סוף סוף הודחה לאחר כל הסבבים שסחבה על עצמה מטרה ענקית והצליחה להישאר. בסבב האחרון לפני הגמר, לאחר משימת חסינות קשוחה, רייצ׳ל זוכה בחסינות האחרונה והרביעית שלה, משווה את קייל ומשווה שיא שרק ארבע בנות נוספות זכו בו בעבר. היא מחליטה לשלוח את טיני וסאם לקרב אש במטרה שטיני תנצח את סאם, אך כנגד כל הסיכויים סאם מצליח שוב להתעלות ולנצח את טיני בקרב האש. מועצת הגמר הייתה אינטנסיבית, בעיקר כקרב בין סאם ורייצ׳ל שניסו להסביר את המשחק שלהם בצורה הטובה ביותר ובו בעת להקטין את המשחק של היריב, בעוד שסו בעיקר הסתמכה על הטוויסט שהיא בת 59 והעובדה שהיא שיחקה משחק מאוד נאמן. בתוצאות התגלה כי הזוכה היא רייצ׳ל, שהרשימה את המושבעים עם אופייה המחושב והמשחק החברתי-פיזי שלה, מה שהביא לה 7 קולות ביחס לסאם שקיבל קול אחד וזכה במקום השני וסו שלא קיבלה קולות וזכתה במקום השלישי.